Բահրեյնի հարկային դրոշմանիշներ

[աջից|մինի|317x317px|[Բահրեյն|Բահրեյնի առաջին եկամտային թողարկման ամբողջական հավաքածուն, որոնցից յուրաքանչյուրի վրա դակված շրջան կա, որը ցույց է տալիս, որ դրանք չեղարկված նմուշներ են։]]
**Բահրեյնի հարկային դրոշմանիշներ,** ոչ փոստային` ֆիսկալ դրոշմանիշներ, Բահրեյնի պետական հարկերի և այլ ծառայությունների փաստաթղթերի հարկավճարները նշելու համարː Առաջին անգամ թողարկվել են Բահրեյնում 1924 թվականին։ Նախքան այդ փաստաթղթերի վրա օգտագործվել են Հնդկաստանի հարկային դրոշմանիշները։

## Կիրառություն
Հարկային դրոշմանիշներն օգտագործվել են Բահրեյնի պետական հարկերի, հողային գրանցամատյանի փաստաթղթերի, վարորդական թույլտվությունների և *դհոու* առագաստանավերի գրանցամատյանի համար։ 

Բահրեյնում նախքան սեփական հարկային դրոշմանիշներ թողարկելը կիրառվել են Բրիտանական Հնդկաստանի ֆիսկալ դրոշմանիշները, որոնք փակցվել են տարբեր փաստաթղթերի վրաː

## Թողարկում
### Առաջին շարք (1924-1950)
[աջից|մինի|1924 թվականին թողարկված 4 [Աննա (մետաղադրամ)|աննա արժողությամբ դրոշմանիշ Բահրեյնի առօրյան ցույց տվող պատկերներով]]
Առաջին շարքը թողարկվել է 1924 թվականին և բաղկացած է եղել յոթ նոմինալներից՝ 4 աննայից մինչև 100 ռուփիː Դրոշմանիշները տպագրվել են Մեծ Բրիտանիայի *Waterlow & Sons Ltd*-ի տպագրատանը։ Գոյություն ունեն մի շարք տեսակներ, այդ թվում՝ պերֆորացված (դակված կամ ատամնավոր) և չպերֆորացված դրոշմանիշներ, փորձնական գունավոր և բիսեկտ` կիսված դրոշմանիշներ։ Սրանք շատ հազվադեպ են իրականում օգտագործվում, և գոյություն ունեցող պատճենների մեծ մասը նմուշներ են։ 

Դրոշմանիշների վրա պատկերվել են Բահրեյնի բնապատկերներ և տեղի բնակչության կյանքի տեսարաններ։ Դրոշմանիշների վրա բոլոր արձանագրություններն արաբերեն են, սակայն «*Waterlow & Sons Ltd*» տպագրատունն անվանական արժեքի վրա լրացուցիչ վերատպում է արել նաև անգլերենով։ 

1947 թվականին Բրիտանական Հնդկաստանի բաժանումից հետո Բահրեյնի փոստն անցել է Պակիստանի փոստային ծառայության, իսկ 1948 թվականի ապրիլի 1-ից՝ Բրիտանական փոստային գործակալության վերահսկողության տակ։

Նոմինալի արժեքը նշվել է աննաներով և ռուփիներով։ Իրենց նպատակային նշանակության համար օգտագործված դրոշմանիշների վրա արվել է մեկական դակում կամ սպասարկման կնիքի նշում` որպես չեղարկվածː

Մոտավորապես 1950 թվականին 1R նամականիշի վրա նշվել է 2 ռուփի, և սա այս շարքի ամենահազվագյուտ նամականիշն է։

### Հետագա թողարկումներ (1953-)
մինի|Սալման բին Համադ Ալ Խալիֆա շեյխի դիմանկարով Բահրեյնի դրոշմանիշ 2 ռուփի արժողությամբ` 1960 թվականին թողարկված|228x228փքս
1950-ականների սկզբին Բահրեյնի փոստային մարմինը դարձել է համեմատաբար անկախ։

Հետագայում հարկային դրոշմանիշներ թողարկվել են 1953, 1957, 1961, 1966 և հետագա տարիներին։ Դրանք տպագրվել են Թոմաս Դե Լա Ռու (*De La Rue*) և Բահրեյնի տեղական տպարանի կողմից:

Առաջին շարքից հետո հաջորդը թողարկվել է 1953 թվականին։ Այս շարքի  դրոշմանիշների վրա պատկերվել է շեյխ Սալման բին Համադ Ալ Խալիֆայի դիմանկարը և անգլերեն ու արաբերեն գրություններ։  Յոթ նոմինալներն անցքավոր մետաղադրամների մանրանկարներով տպագրվել են թղթի վրա՝ առանց ջրանիշերի։  

Միևնույն ժամանակ, ցածր նոմինալներով՝ 4 և 8 աննա և 1 ռուփի, դրոշմանիշները պարունակել են միայն շեյխի դիմանկարը՝ դեկորատիվ շրջանակով։  

5, 10, 50 և 100 ռուփի արժողությամբ բարձր անվանական արժեքով դրոշմանիշների վրա շեյխի պատկերը փոքրացվել և վերին աջ անկյունում, օվալաձև շրջանակի մեջ է տեղադրվել, մինչդեռ դրոշմանիշների հիմնական տարածքի վրա բահրեյնյան տեսարանով բնապատկերներ են արվելː 

Այս դրոշմանիշները նման էին ժամանակակից փոստային նամականիշերին, բայց դիզայնում ավելացվել է «ԵԿԱՄՈՒՏ» բառը։ Չորս տարի անց՝ 1957 թվականին, 1953 թվականի հավաքածուի ցածր արժեքները վերաթողարկվել են նոր արժույթով (պաիսա) և նոր գույներով։ 1961 թվականին թողարկվել է երկու արժեքներից բաղկացած հավաքածու՝ նման նախորդներին, բայց Սալման բին Համադ Ալ Խալիֆա շեյխի դիմանկարի փոխարեն Բահրեյնի զինանշանով։ Սա տեղական տպագրություն է, ի տարբերություն նախորդ երկու համարների, որոնք տպագրվել էին *De La Rue* բրիտանական ընկերությունը։ 1961 թվականին թողարկվել է նաև մեկ այլ հավաքածու` նման 1953 թվականի շեյխի պատկերով դիզայնի և պաիսա և ռուփի արժեքներովː Սակայն 1966 թվականին դրամական միավորի փոփոխությամբ պայմանավորված` դրոշմանիշները վերաթողարկվել են նույն դիզայնով գերբով թղթի վրա, բայց ֆիլս և դինար արժույթներով։ 

Արդյունքում, 1966 թվականի հունվարի 1-ին Բահրեյնը ներդրել է իր սեփական արժույթը (1 բահրեյնի դինար = 1000 ֆիլսամ) և ստեղծվել է անկախ փոստային վարչություն։

Մեծ Բրիտանիայից անկախանալուց և ՄԱԿ-ին անդամակցելուց հետո, Բահրեյնը 1973 թվականի դեկտեմբերի 22-ին ընդունվել է Համաշխարհային փոստային միություն:

1971-1988 թվականներին թողարկվել է նոր դիզայնով հավաքածու՝ վերին ձախ անկյունում Սալման բին Համադ Ալ Խալիֆա շեյխի դիմանկարով և զինանշանով։ Այս տարիների դրոշմանիշները թողարկվել են տասը անվանական արժեքով՝ 50, 100, 200, 300, 500 ֆիլս, 1, 2, 3, 5 և 10 դինար, և տպագրվել են թղթի վրա՝ առանց ջրանիշերի, Բահրեյնի Արևելյան տպագրական գործարանում, ինչի մասին վկայում է դրոշմանիշների ստորին եզրին մանր տառերով գրությունըː

Այլ հավաքածուներ թողարկվել են 1992 և 2014 թվականներինː

## Դրոշմանիշային թղթեր
1930 թվականից ի վեր հասանելի են եղել տարբեր տեսակի հարկային դրոշմանիշներով գերբային թղթեր։

## Այլ խնդիրներ
1966 և 1971 թվականների թողարկումների 100 ֆունտ և 500 ֆունտ արժեքները նույնպես գոյություն ունեն արաբերենով «Պատերազմի հարկ» գրությամբ դրոշմով, և դրանք օգտագործվել են Բահրեյնի մաքսային ծառայությունում կիրառվող լրացուցիչ հարկը վճարելու համար։ 

2002 թվականին օդանավակայանի մեկնման վճարը վճարելու համար թողարկվել է նոր դրոշմանիշ, իսկ որոշ ժամանակ անց թողարկվել է նմանատիպը՝ վերանայված գրությամբː

## Տես նաև
* Բահամյան կղզիների հարկային նամականիշեր
* Մալթայի հարկային դրոշմանիշներ

## Ծանոթագրություններ


## Արտաքին հղումներ

Կատեգորիա:Բահրեյնի տնտեսություն
Կատեգորիա:Հարկային նամականիշեր ըստ երկրի